Article11 El servei d´Internet serà de lliure accés a tothom i gratuït. L´objectiu del servei serà garantir la possibilitat d´accés a Internet a tota la població i potenciar-ne la utilització i el coneixement. Es destina a la recerca de informació, la investigació i l´aprenentatge. L´horari del servei començarà 15 minuts després de l´apertura i finalitzarà 15 abans del tancament de les sales. La Biblioteca podrà establir un horari restringit del servei per motius tècnics. Per a poder utilitzar el servei caldrà signar un full en el qual s´afirma conéixer les normes d´utilització i respectar-les, prèvia presentació del DNI, passaport o carnet de lector. La Biblioteca podrà restringir el servei amb l´objectiu de garantir-ne l´accessibilitat al major nombre possible d´usuaris. L´excessiva demanda del servei provocarà que es prioritze l´ús per a la consulta bibliogràfica i l´ús cultural o d´interès pedagògic, sobre l´ús estrictament lúdic. No podran participar-hi dues o més persones simultàniament. Es podrà limitar o suprimir l´ús del correu electrònic. Es denegarà especialment la participació en xats. Es podran limitar els usos setmanals per persona. Només es podrà retirar informació de la xarxa en suport magnètic o imprès dins dels límits que permeten la legislació vigent, la propietat, l´autor i qualsevol altra norma ètica o exigència implícita o explícita establertes en cada cas. En cap cas es permetrà utilitzar material informàtic particular per gravar informació d´Internet. Per això caldrà adquirir disquets a la Biblioteca cada vegada que es vulga retirar informació. L´import a fer efectiu, per disquet o full imprès, vindrà determinat pel preu públic corresponent d'acord amb l'ordenança fiscal. El personal de la Biblioteca es reserva el dret de finalitzar les sessions en qualsevol moment. L´incompliment de les normes podrà ser sancionat amb la suspensió del dret a l´accés al Servei.